Title: obalVlada
Author: mindasova
Last saved by: cikes

Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie
 
1. Odhad vplyvov na verejné financie
Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 299/2007 Z. z. o úprave osobných požitkov poskytovaných duchovným cirkví a náboženských spoločností má vplyv na štátny rozpočet. 
a) odhad vplyvu na štátny rozpočet
Celkový vplyv na štátny rozpočet možno odhadnúť nasledovne:

| Rok 2008 | Rok 2009 | Rok 2010
Počet duchovných cirkví a náboženských spoločností | 3 745 | 3 876 | 3 989
Plánovaná valorizácia | 4% | 4% | 4%
Celková potreba na zvýšenie základných platov a odvodov do poistných fondov (tis. Sk) | 27 121 | 30 473 | 38 831
Finančné krytie úprav osobných požitkov duchovných bude zabezpečené v rámci limitu výdavkov schválených pre rozpočtovú kapitolu Ministerstva kultúry SR na príslušný rozpočtový rok.
b) Zvýšenie stupnice nemá vplyv na rozpočty obcí a vyšších územných celkov.

2. Odhad vplyvov na obyvateľov, hospodárenie podnikateľskej sféry a iných právnických osôb
Zvýšenie stupníc platových taríf nemá negatívny vplyv na obyvateľstvo ani na hospodárenie podnikateľskej sféry a iných právnických osôb. 

3.  Odhad vplyvov na životné prostredie
Realizácia predloženého návrhu nariadenia vlády nemá žiadny vplyv na životné prostredie.

4. Odhad vplyvov na zamestnanosť 
Realizáciou predloženého návrhu nariadenia vlády sa nepredpokladá žiadny vplyv na zamestnanosť občanov Slovenskej republiky.

5. Odhad vplyvov na podnikateľské prostredie
Zvýšenie stupnice základných platov nemá negatívny vplyv na obyvateľstvo ani na hospodárenie podnikateľskej sféry a iných právnických osôb.